**PRAVILNIK VIDEO NATEČAJA FRANCE ALUMNI SLOVENIJA 2019**

1. **člen – Organizacija natečaja**

Francoski inštitut v Sloveniji s sedežem na naslovu Breg 12, 1000 Ljubljana, Slovenija, v sklopu svojega poslanstva animacije omrežja France Alumni Slovenija med 1. oktobrom in 30. novembrom 2019 organizira video natečaj z naslovom »France Alumni Slovenija 2019« na način, opisan v pričujočem pravilniku.

1. **člen – Pogoji sodelovanja**

Natečaj je namenjen izključno slovenskim državljanom, ki so trenutno ali pa so bili v preteklosti na študijskem ali raziskovalnem bivanju ali na pripravništvu v Franciji ter so registrirani na platformi France Alumni Slovenija (<https://www.francealumni.fr/fr/poste/slovenie>).

Mladoletne osebe morajo za sodelovanje na natečaju predhodno pridobiti soglasje enega izmed staršev ali zakonitega skrbnika. Francoski inštitut v Sloveniji lahko od katere koli udeležene mladoletne osebe zahteva, da pooblastilo predoči in jo v nasprotnem primeru iz natečaja izloči.

Vsaka oseba lahko na natečaju sodeluje le enkrat.

S sodelovanjem v natečaju sodelujoči brezpogojno sprejema tudi pričujoča pravila. Vsaka sodelujoča oseba, ki pravilnika ne bo spoštovala, bo iz natečaja izločena.

1. **člen – Način sodelovanja**

Natečaj se odvija izključno na spletu med 1. oktobrom in 30. novembrom 2019. Vse informacije, ki se tičejo natečaja, so objavljene na platformi France Alumni Slovenija (<https://www.francealumni.fr/fr/poste/slovenie>), pa tudi na drugih spletnih mestih in socialnih omrežjih Francoskega inštituta v Sloveniji.

Vsaka oseba, ki bi rada sodelovala, se mora:

1. registrirati na platformi France Alumni Slovenija (<https://www.francealumni.fr/fr/poste/slovenie>), če to še ni naredila;
2. se med 1. 10. in 30. 11. 2019 na platformi prijaviti na dogodek »Video natečaj France Alumni Slovenija 2019«;
3. med 1. 10. in 30. 11. 2019 poslati video posnetek preko WeTransfer (<https://wetransfer.com/>) na e-mail naslov marion.moreau@institutfrance.si.

Video mora biti skladen s temo natečaja - upodabljati mora bivanje v Franciji sodelujoče osebe. Jezik videa mora biti slovenščina in/ali francoščina, dolg pa je lahko največ 2 minuti.

Videoposnetki, ki ne upoštevajo razpisane tematike in/ali kršijo človekovo dostojanstvo (zlasti s prikazom pornografskih, diskriminatornih, obrekovalnih ali drugih vsebin, ki kršijo zasebnost in pravice intelektualne ali umetniške lastnine) so prepovedani.

1. **člen – Nagrade natečaja**

Tri nagrade, ki jih udeleženci prejmejo v okviru natečaja:

* 1. nagrada: DVD komplet »Les classiques du cinéma français«,
* 2. nagrada: knjiga fotografij o Franciji,
* 3. nagrada: različna darila Campus France/France Alumni.

Nagrade ni mogoče zamenjati za denar ali katero koli drugo nagrado.

V primeru, da je nagrada poslana po pošti, Francoski inštitut v Sloveniji ne odgovarja za težave z dostavo ali za izgubo pošiljke.

1. **člen – Izbira zmagovalcev**

Po datumu zaključka natečaja (30. 11. 2019) se bo sestala žirija, sestavljena iz članov Francoskega inštituta v Sloveniji, ki bo določila 3 zmagovalce natečaja. Videoposnetki bodo ocenjeni po kriterijih: ustreznost izbrane teme, izvirnost in estetska vrednost.

3 izbrani nagrajenci bodo prejeli elektronsko sporočilo, v katerem bodo obveščeni o nagradi in načinu prevzema.

Imena nagrajencev ter njihovi videi bodo objavljeni na platformi France Alumni Slovenija (<https://www.francealumni.fr/fr/poste/slovenie>) ter na spletni strani Campus France Slovenija (<https://www.slovenie.campusfrance.org/fr>). Informacija bo prav tako objavljena na spletni strani in socialnih omrežjih Francoskega inštituta v Sloveniji.

1. **člen – Uporaba osebnih podatkov in videoposnetka**

Vsaka oseba, ki sodeluje v natečaju, v primeru, da prejme nagrado, Francoskemu inštitutu v Sloveniji dovoli, da uporabi njena ime in priimek, informacije o njenem bivanju v Franciji ter njen video prispevek, za promocijo svoje dejavnosti. V zameno od Francoskega inštituta v Sloveniji ne more zahtevati plačila, pravic ali kakršne koli druge prednosti kot zgolj dodeljene nagrade.

1. **člen – Pravice uporabe ter intelektualna in umetniška lastnina**

Vsaka sodelujoča oseba zagotavlja, da je avtorica videoposnetka, ki ga prijavlja na natečaj, ter da je predloženo delo izvirno in pred tem neobjavljeno. Odgovorna je tudi za zbiranje soglasij tretjih oseb, ki so neposredno ali posredno prispevale k nastanku videoposnetka (na - a ne izključno - ustvarjalni, tehnični način ali kot statisti) in/ali ki meni, da ima pravico uveljavljati kakršnekoli pravice iz tega naslova. Prijavljena oseba prevzema polno odgovornost za kakršnokoli pritožbo, tožbo ali zahtevek, ki izhaja iz kršitve pravic umetniške ali intelektualne lastnine.

Vsak udeleženec v primeru, da je imenovan za nagrajenca natečaja, Francoskemu inštitutu v Sloveniji nepreklicno in izključno prepušča vse pravice koriščenja ter pravice izhajajoče iz intelektualne in umetniške lastnine, ki bi jo imel do videoposnetka, ki ga je zasnoval in posredoval Francoskemu inštitutu v okviru svoje udeležbe na natečaju. Francoski inštitut tako videoposnetek lahko predvaja brez omejitve v namen promocije svojih dejavnosti. Pravice in lastnino udeleženec prepusti brezplačno in v zameno ne prejme nikakršnega povračila v svojo korist.

1. **člen – Reševanje sporov**

Če se v primeru spora glede pričujoče pogodbe pogodbeni stranki ne uspeta sporazumeti med seboj po prijateljski poti, bosta spor reševali na pristojnem sodišču v Ljubljani.